For første gang i dansk cykelhistorie vandt Danmark i dag verdensmesterskabet i cykling for eliteryttere, da den kun 20-årige Amalie Dideriksen leverede en vaskeægte sensation og spurtede sig til VM-guldet.

Danskeren placerede sig helt perfekt på hjul af de hollandske favoritter før spurten, og på de sidste meter overspurtede Amalie Dideriksen den hollandske stjerne Kirsten Wild.

Læs også : Investering i dansk kvindecykling kan blive forløst i dag

Det lignede ellers på et tidspunkt, at chancen for et stort resultat ville blive ødelagt, da hun styrtede med 45 kilometer til mål, men både Cecilie Uttrup Ludwig og Julie Leth faldt tilbage og hjalp den nykårede verdensmester tilbage til feltet.

Det er ikke første gang, at Amailie Dideriksen bliver verdensmester, da hun vandt to gange i træk som juniorrytter.